تقييم المطعم : كثير من الناس ما حب هالمطعم لأني اعتقد انهم ما طلبوا الوجبة الصح . .

ماراح افتي في الستيكات او بعض وجباتهم . . باذكر لكم الوجبات اللي جربت في فروع الشرقية

انا من عشاق البرجر الطازج واللذيذ . . عندهم انواع مختلفة من البرجر الحلو فيه الكاو بوي والاي ون والكلاسيك . . واشوف ان اغلب البرجر اللي عندهم جودته عاليه و يشبع و سعره معقول ( يعني نتكلم عن 35 ريال لبرجر وبطاطس وبيبسي لشخص ) طبعا هو معقول مقارنة بالمطاعم الأخرى من ناحية الجودة والخدمة و حجم الوجبة . .

إذا كنت من عشاق البرجر , اعتقد انه راح يعجبك . . وبالنسبة لي افضل من تشيليز

أما بقية الوجبات ,

جربت عندهم الفاهيتا دجاج . . هذي محد يطلبها إلا إذا راح هناك اول مرة ومايبي لحم . . عادية بس في مطاعم تقدم افضل

جربت عندهم الأضلاع , . . ما انصح فيها , لغوصة و قلق على ولاشي

جربت عندهم سلطة السيزر دجاج , حلوة بس نفس الطعم تحصلها في مطاعم ثانية . . يعني ما راح يفرق معاك

ما جربت عندهم الستيكات , لأني ما احبها من الأصل ولا اعتقد ان الستيك هو مجالهم

جربت مقبلاتهم . . حلوة و متنوعة بس سعرها مرتفع مقارنة بالمطاعم الثانية

جربت اكثر من نوع للحلويات . . احسن حلا اعجبني هو فطيرة تفاح مع ايس كريم . . وبالدرجة الثانية شوكليت ميلت داون

جربت عصيراتهم , المارجريتا وغيرها . . ما عجبني فيهم احد . . يعني اذا انت جاي المطعم تبي عصير بارد وبس روح جرب عندهم قائمة طويلة عريضة بهالعصائر

بالنهاية : : لا تروح للمطعم وانت ماتعرف وش احسن وجبة انت تحب تاكلها ! . . ولا تطلب الا الطبق الرئيسي , يعني اذا انت جاي عشان المقبلات اطلبها وبس . . اذا جاي عشان البرجر اطلبها لوحدها وبس . .

وانا انصح فيه لهواة البرجر . . اما غيرهم , مافيه شي مميز لازم تجربونه